62020CO0471(03)_INF
Digriet tal-Qorti tal-Ġustizzja (L-Għaxar Awla) tat-23 ta’ April 2021 –Centre d’Enseignement Secondaire Saint-Vincent de Soignies
(Kawża C‑471/20) (
1
)
“Rinviju għal deċiżjoni preliminari – Artikolu 53(2) u Artikolu 99 tar-Regoli tal-Proċedura tal-Qorti tal-Ġustizzja – Politika soċjali – Protezzjoni tas-sigurtà u tas-saħħa tal-ħaddiema – Organizzazzjoni tal-ħin tax-xogħol – Direttiva 2003/88/KE – Ħin massimu ta’ xogħol ta’ kull ġimgħa – Perijodu ta’ riferiment – Artikolu 16 – Derogi – Artikoli 17 u 18 – Sorveljanti-edukaturi fi ħdan istitut li joffri faċilitajiet ta’ akkomodazzjoni li jiżgura l-gwardja ta’ billejl – Modalitajiet ta’ mistrieħ kumpensatorju”
Politika soċjali – Protezzjoni tas-sigurtà u tas-saħħa tal-ħaddiema – Direttiva 2003/88 li tikkonċerna ċerti aspetti tal-organizzazzjoni tal-ħin tax-xogħol – Ħin massimu ta’ xogħol ta’ kull ġimgħa – Deroga – Attività ta’ edukatur fi ħdan istitut li joffri faċilitajiet ta’ akkomodazzjoni, inkarigat bis-sorveljanza tal-istudenti matul il-lejl – Kundizzjonijiet
(Direttiva tal-Parlament Ewropew u tal-Kunsill 2003/88, Artikoli 17(2) u 3(b))
(ara l-punti 32, 34 sa 36 u d-dispożittiv)
Dispożittiv
L-Artikolu 17(3)(b) tad-Direttiva 2003/88/KE tal-Parlament Ewropew u tal-Kunsill tal-4 ta’ Novembru 2003 li tikkonċerna ċerti aspetti tal-organizzazzjoni tal-ħin tax-xogħol, għandu jiġi interpretat fis-sens li l-attività ta’ edukatur fi ħdan istitut li joffri faċilitajiet ta’ akkomodazzjoni, li huwa inkarigat bis-sorveljanza tal-istudenti b’akkomodazzjoni matul il-lejl, tidħol fil-kamp ta’ applikazzjoni ta’ din id-dispożizzjoni.
(
1
)	ĠU C 9, 11.1.2021.